CELEX: 62021TN0207
Language: da
Date: 2021-04-16 00:00:00
Title: Sag T-207/21: Sag anlagt den 16. april 2021 — Polynt mod ECHA

14.6.2021   
            
            
               DA
            
            
               Den Europæiske Unions Tidende
            
            
               C 228/32
            
         
      Sag anlagt den 16. april 2021 — Polynt mod ECHA
      (Sag T-207/21)
      (2021/C 228/44)
      Processprog: engelsk
      
         Parter
      
      
         Sagsøger: Polynt SpA (Scanzorosciate, Italien) (ved advokaterne C. Mereu, P. Sellar og S. Abdel-Qader)
      
         Sagsøgt: Det Europæiske Kemikalieagentur
      
         Sagsøgerens påstande
      
      
                  —
               
               
                  Søgsmålet fremmes til realitetsbehandling, og sagsøgeren gives medhold.
               
            
                  —
               
               
                  Den anfægtede afgørelse annulleres.
               
            
                  —
               
               
                  ECHA tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med søgsmålet har sagsøgeren nedlagt påstand om annullation af Klageudvalget ved Det Europæiske Kemikalieagenturs (ECHA) afgørelse af 9. februar 2021, hvorved udvalget opretholdt ECHA’s afgørelse om anmodning om, at der blev udført yderligere forsøg som led i vurderingen af stoffet hexahydro-4-methylphthalsyreanhydrid (sag A-015-2019) i henhold til artikel 40 i Europa-Parlamentets og Rådets forordning (EF) nr. 1907/2006 (1) (»REACH-forordningen«). Til støtte for søgsmålet har sagsøgeren anført fem anbringender.
      
                  1.
               
               
                  Første anbringende om, at Klageudvalget begik en retlig fejl, da det foretog en legalitetsprøvelse af ECHA’s afgørelse TPE-D-2114483466-38-01/F af 4. september 2019 vedrørende et forslag til udførelse af forsøg med stoffet hexahydro-4-methylphthalsyreanhydrid (EF-nummer 243-072-0 og CAS-nummer 19438-60-9) (»4-MHHPA«).
               
            
                  2.
               
               
                  Andet anbringende om, at Klageudvalget begik en retlig fejl, da det konkluderede, at behandling af forslag til udførelse af forsøg er det samme som gennemgang af kontrol af registreringer.
               
            
                  3.
               
               
                  Tredje anbringende om, at Klageudvalget ikke anvendte det korrekte retlige kriterium og ikke undersøgte sagsøgerens argumenter, vendte bevisbyrden for så vidt angik kravene i punkt 8.7.3., kolonne 2, i bilag X til REACH-forordningen og undlod at behandle klagerens argumenter for så vidt angik konklusionerne i WHO’s Concise International Chemical Assessment Document 75.
               
            
                  4.
               
               
                  Fjerde anbringende om, at Klageudvalget tilsidesatte eller anvendte REACH-forordningens artikel 91 og 93 urigtigt.
               
            
                  5.
               
               
                  Femte anbringende om, at Klageudvalget ikke behandlede sagsøgerens anbringender for så vidt angik tilsidesættelsen af artikel 13 i TEUF, REACH-forordningens artikel 25 og princippet om dyrebeskyttelse, proportionalitetsprincippet og princippet om god forvaltningsskik.
               
            
         (1)  Europa-Parlamentets og Rådets forordning (EF) nr. 1907/2006 af 18.12.2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1).